कभी खाने के ठेले पर करता था काम, अब है भारतीय U-19 टीम के स्‍टार क्रिकेटर  
पृथ्‍वी शॉ की तरह ही बेहद प्रतिभावान माने जा रहे यशस्‍वी जायसवाल
मुंबई आने के बाद उनके शुरुआती दिन बेहद मुश्किल में गुजरे
अंडर-19 एशिया कप के सर्वश्रेष्‍ठ खिलाड़ी घोषित किए गए
U19 Asia Cup: श्रीलंका को 144 रन से हराकर भारत बना चैंपियन 
INDvsSL U19 ODI: यशस्वी जायसवाल के शतक से भारत जीता, सीरीज पर किया कब्‍जा 

ज्‍वाला सिंह ने बताया कि यशस्‍वी जब 11 से 12 वर्ष का था तब मैंने उसे बैटिंग करते हुए देखा. मैं उसके प्रदर्शन से बेहद प्रभावित हुआ वह ए डिवीजन के बॉलर का बेहतरीन तरीके से सामना कर रहा था. ज्‍वाला सिंह के अनुसार, मेरे दोस्‍त ने यशस्‍वी के बारे में बताया कि यह किशोर रहने के लिए ठिकाने की तलाश कर रहा है और उसका कोई कोच भी नहीं है. ज्‍वाला सिंह के मार्गदर्शन में यशस्‍वी का कौशल निखरता गया. जल्‍द ही उन्‍हें मुंबई की अंडर-16 टीम में जगह मिली और यहां से भारतीय अंडर-19 टीम में. कोच ज्‍वाला ने बताया कि पिछले तीन साल में यशस्‍वी ने 51 शतक बनाए हैं और करीब 300 विकेट लिए हैं. यशस्‍वी स्पिन गेंदबाजी भी करते हैं. कोच ज्‍वाला सिंह को उम्‍मीद है कि उनका शिष्‍य यशस्‍वी एक दिन भारत के लिए खेलेगा. भारत की अंडर-19 टीम के लिए शानदार प्रदर्शन करते हुए यशस्‍वी ने अपनी प्रतिभा की झलक दे ही दी है.